Costa Rica

Costa Rica ("Óa-im: "ko-su-tah lí-kah""), chèng-sek hō Costa Rica Kiōng-hô-kok (Se-pan-gâ-gí: República de Costa Rica), sī Tiong Bí-chiu oá Thài-pêng-iûⁿ kap Carib-hái ê kok-ka. I pak-hong sī Nicaragua, tang-lâm-pêng sī Panama. Le̍k-sú Sian Columbus sî-tāi (pre-Columbian era) ê Costa Rica sī le̍k-sú-ka só͘ kóng Tiong-kan Tē-khu (Intermediate Area), tiō sī Mesoamerica kap Andes bûn-hòa lóng ū éng-hióng ê só͘-chāi. Tī Se-pan-gâ-gí, la costa rica sī "hù-jū hái-kîⁿ" ê ì-sù. Chiàu chi̍t kóa kóng-hoat chit-ê miâ tāi-seng sī Christopher Columbus kóng--ê, in tī 1502 nî kiâⁿ-chûn kòe Costa Rica tang hái-hōaⁿ khòaⁿ tio̍h chāi-tē ê lâng kòa kim-á. Gil González Dávila mā ū khó-lêng sī chit-ê miâ ê goân-thâu, i sī 1522 nî tī se-hái-hōaⁿ chiūⁿ-lio̍k, tú-tio̍h chāi-tê-lâng, tùi in hia tit tio̍h kim-á. Se-pan-gâ sî-tāi tōa-pō͘-hūn sî-kan Costa Rica sī Guatemala Chóng Ka-pi-tan-kok (se. Capitanía General de Guatemala) ê siōng lâm-pêng séng-hūn, sǹg Sin Se-pan-gâ chi̍t pō͘-hūn. Hit-tang-chūn ê Costa Rica te̍k-pia̍t sàn-chia̍h, goân-in chi it sī siū Se-pan-gâ hoat-lu̍t kìm-chí kap hū-kīn ê Panama chò bō͘-e̍k. 1821 nî, Se-pan-gâ tī Be̍k-se-ko To̍k-li̍p Chiàn-cheng tang-tiong sit-sè, Guatemala ê chèng-khoân soan-pò͘ Tiong Bí-chiu ê to̍k-li̍p. Chit-ê ji̍t-chí mā sī Costa Rica ê To̍k-li̍p Ji̍t. 1838 nî, hit chūn Tiong Bí-chiu Liân-pang Kiōng-hô-kok í-keng khang-khak chin kú ah, Costa Rica chiah chèng-sek soan-pò͘ i-ê chú-khoân. Tē-lí Hêng-chèng-khu Alajuela Séng Cartago Séng Guanacaste Séng Heredia Séng Limón Séng Puntarenas Séng San José Séng Chham-chiàu